BASES CONVOCATORIA DO PROCESO SELECTIVO PARA CUBRIR UNHA PRAZA DE FUNCIONARIO DE CARREIRA DE OPERARIO INCLUÍDA NA OFERTA DE EMPREGO PÚBLICO 2019
ADMINISTRACIÓN LOCAL — Municipal — Meaño (Persoal, oposicións, 27/09/2019)

Por Resolución da Alcaldía de 16 de setembro de 2019 aprobáronse as seguintes bases reguladoras do proceso selectivo para a cobertura por funcionario de carreira dunha praza de Operario incluída na Oferta de Emprego Público 2019, que se publican de acordo co previsto no artigo 55.2. a) da Lei 7/2007, do Estatuto Básico do Empregado Público e o artigo 97 da Lei 7/1985, do 2 de abril Reguladora das Bases do Réxime Local. As presentes bases regularán o proceso selectivo que convoque o Concello de Meaño para a selección de persoal funcionario de carreira, coa categoría de operario, no marco de execución da Oferta Pública de Emprego 2019, de conformidade co disposto no artigo 70 do Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro. O proceso selectivo rexerase polo establecido nestas bases e na convocatoria. Serán tamén de aplicación, xunto con outras disposicións, a estes procesos: 3.1 Para ser admitidos ao proceso selectivo os aspirantes deberán cumprir os requisitos xerais esixidos nos artigos 56 e 57 do Texto Refundido do Estatuto Básico do Empregado Público: No caso de titulacións obtidas no estranxeiro, deberase estar en posesión de credencial que acredite a súa homologación.3.2 Os/as aspirantes deberán reunir os requisitos establecidos nas bases na data de finalización do prazo de presentación de solicitudes, e mantelos durante todo o proceso selectivo.4.1 As solicitudes para tomar parte nestes procesos selectivos dirixiranse á Alcaldía e deberán cumprimentarse no modelo oficial, que será facilitado no Concello de Meaño, sito na R/ Campo da Feira nº 1 (Meaño). Tamén poderá obterse na páxina web www.concellodemeano.com.Os méritos para a fase de concurso serán alegados xunto coa solicitude de participación. A tal efecto os aspirantes deberán aportar, xunto coa solicitude, orixinal ou copia compulsada dos documentos acreditativos dos méritos alegados. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso serán valorados méritos non alegados na solicitude ou non acreditados documentalmente en prazo.4.2 Taxa por dereitos de exame. Segundo o disposto na ordenanza fiscal reguladora da taxa pro documentos que se expidan ou de que entendan o Concello ou as autoridades locais a instancia de parte: O aboamento efectuarase en réxime de autoliquidación na entidade colaboradora ABANCA Corporación Bancaria, S. A., número de conta ES03 2080 5044 3130 4000 1099. De conformidade co disposto no artigo 26.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 05 de marzo, non procederá a devolución do importe satisfeito en concepto de taxa por dereitos de exame cando por causas imputables ao aspirante este non participe no proceso selectivo ou sexa excluído do mesmo.4.3 A solicitude de participación deberá ir acompañada, necesariamente de: Así mesmo, e de ser o caso: A falla de presentación da instancia e do aboamento da correspondente taxa no prazo de presentación instancias determinará a exclusión definitiva do proceso selectivo do aspirante.4.4 Na solicitude deberá facerse constar expresamente a praza á que se opta.4.5 Prazo de presentación de solicitudes. O prazo de presentación de solicitudes será de vinte días naturais a contar dende o seguinte á publicación do anuncio da convocatoria no Boletín Oficial do Estado. Un extracto da convocatoria será igualmente publicado no Diario Oficial de Galicia. En ambos casos figurará a referencia ao número e data do Boletín Oficial da Provincia no que foron publicadas as bases. A presentación fóra de prazo suporá a non admisión do/da aspirante ao proceso selectivo.4.6 Lugar de presentación. Os impresos de solicitude e de autoliquidación, unha vez efectuado o pagamento, poderán presentarse no Rexistro Xeral do Concello de Meaño, sito na R/Campo da Feira nº 1 (Meaño). Tamén poderán presentarse nos lugares e formas establecidos no artigo 16 da Lei 39/2015, do 1 de outubro, do Procedemento Administrativo Común das Administracións Públicas. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes do seu envío certificado. Os/as aspirantes que non presenten as solicitudes directamente no rexistro xeral do Concello de Meaño, deberán de comunicalo por telegrama, fax (ao número 986747391) ou por correo electrónico (concellodemeano@concellodemeano. com) no mesmo día da súa presentación.4.7 Adaptación de medios. Os aspirantes que precisen adaptacións de medios e/ou tempo adicional para a realización das probas selectivas, ademais de formular de forma expresa dita petición no apartado habilitado ao efecto na solicitude de admisión, deberán presentar, xunto con esta, escrito no que se especifique o tipo de adaptación que solicitan, así como certificado médico xustificativo da adaptación solicitada. O Tribunal adoptará as medidas precisas nos casos que resulte necesario, de xeito que os/ as aspirantes que solicitaron adaptacións de tempo e/ou medios na forma sinalada gocen de similares condicións para a realización dos exercicios que o resto de participantes. A adaptación de tempos levarase a cabo de conformidade co disposto na Orde Ministerial PRE/1822/2006, de 09 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. A relación de adaptacións concedidas publicarase na forma prevista na base 5.4. 4.8 Protección de datos. A efectos de cumprimento da Lei 3/2018, de 5 de decembro, de Protección de Datos Persoais e Garantías dos Dereitos Dixitais, os datos contidos na solicitude serán obxecto de tratamento automatizado polo Concello de Meaño para o desenvolvemento do proceso selectivo, e non poderán ser cedidos, podendo exercer o interesado ante o Concello os dereitos de acceso, rectificación, cancelación e oposición.5.1 Para seren admitidos ao proceso selectivo os/as aspirantes deberán manifestar na súa solicitude que reúnen todos e cada un dos requisitos esixidos nas bases, referidos á data de finalización do prazo de presentación de solicitudes, achegar a documentación e ter efectuado o aboamento da taxa, segundo se sinala na base 4.5.2 Rematado o prazo de presentación de solicitudes, a Alcaldía ditará Resolución aprobando a lista provisional de admitidos e excluídos en cada proceso selectivo. Esta Resolución, que será publicada no Taboleiro de Edictos da Corporación, na web municipal e no Boletín Oficial da Provincia, conterá a relación nominal dos excluídos con indicación das causas de non admisión.5.3 Os/as aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Boletín Oficial da Provincia, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os/as aspirantes que detectaran erros na consignación dos seus datos persoais poderán manifestalo no prazo sinalado.5.4 Rematado o prazo de emenda de defectos das solicitudes, publicarase no Boletín Oficial da Provincia, no Taboleiro de Edictos da Corporación e na web municipal a resolución declarando aprobada a relación definitiva de aspirantes admitidos e excluídos no proceso selectivo. Nesta mesma resolución determinarase a composición do tribunal cualificador, así coma a data, lugar e hora de comezo dos exercicios. O Tribunal publicará no Taboleiro de Edictos da Corporación, antes da realización dos exercicios, a relación de aspirantes que solicitaron adaptación, indicando para cada un deles a adaptación concedida e, no seu caso, as razón da súa denegación.5.5 O feito de figurar na relación de admitidos non prexulgará que se lles recoñeza aos aspirantes o cumprimento dos requisitos esixidos. Cando da documentación a presentar unha vez superado o proceso selectivo se desprenda que non cumpren algún dos requisitos, os aspirantes decaerán en todos os seus dereitos que puideran derivarse da súa participación no procedemento.6.1 O Tribunal Cualificador que xulgarán as probas selectivas será nomeado polo/a Alcaldía, e estarán constituídos por un Presidente/a, un Secretario/a con voz e voto, e un mínimo de tres Vocais, así como os seus correspondentes suplentes, funcionarios da administración local ou calquera outra Administración Pública, con titulación igual ou superior á esixida para cada praza. Non poderán formar parte dos Tribunais o persoal de elección ou designación política, os funcionarios interinos ou laborais temporais, nin o persoal eventual. Tampouco poderá formar parte dos órganos de selección de funcionarios de carreira o persoal laboral. Todos os membros deberán ocupar en propiedade praza para cuxo acceso sexa necesario posuír titulación de igual nivel ou superior á esixida para o acceso ás prazas convocadas. A participación nos Tribunais será sempre a título individual, non podendo ostentarse esta en representación ou por conta allea. Os órganos de selección deberán axustarse aos principios de imparcialidade e profesionalidade dos seus membros, e tenderán na súa composición á paridade entre homes e mulleres, salvo por razóns fundadas e obxectivas, debidamente motivadas, en cumprimento do establecido no artigo 53 da Lei Orgánica 3/2007, de 22 de marzo, para a igualdade efectiva de mulleres e homes; e no artigo 60.1 do Texto Refundido do Estatuto Básico do Empregado Público.6.2 Cando existan dificultades técnicas ou de outra índole que o aconsellen, o Tribunal poderá incorporar aos seus traballos asesores especialistas para as probas e cos cometidos que estime pertinentes, limitándose ditos asesores a prestar a súa colaboración nas súas especialidades técnicas, con voz pero sen voto. Así mesmo, os Tribunais poderán valerse de persoal auxiliar durante o desenvolvemento material dos exercicios.6.3 O Tribunal non poderá constituírse nin actuar sen a asistencia de, a lo menos, tres dos seus membros (titulares e/ou suplentes) e en todo caso, coa asistencia do/a presidente/a e do secretario/a.6.4 O réxime xurídico aplicable aos Tribunais axustarase en todo momento ao disposto para os órganos colexiados na Lei 40/2015, de 01 de outubro, de Réxime Xurídico do Sector Público, e demais disposicións vixentes que lles sexan de aplicación. En caso de ausencia do Presidente e do seu suplente, o primeiro designará de entre os vocais un substituto que o suplirá. En defecto de designación, a substitución realizarase de conformidade do previsto no artigo 19.2 da Lei 40/2015, do 01 de outubro.6.5 Os Tribunais adoptarán os seus acordos por maioría dos membros presentes en cada sesión. En caso de empate, resolverá o Presidente co seu voto. As cualificacións responderán á media de puntuación outorgada polos membros do Tribunal con voz e voto. Os acordos de calquera índole do Tribunal poderán ser impugnados en alzada ante a Alcaldía. O Tribunal continuará constituídos ata non sexan resoltas as reclamacións presentadas ou as dúbidas que poida suscitar o proceso selectivo.6.6 Os membros do Tribunal, os asesores especialistas, e o persoal auxiliar deberán absterse de formar parte do mesmo cando concorran en eles circunstancias das previstas no artigo 23 da Lei 40/2015, do 01 de outubro; ou realizasen tarefas de preparación de aspirantes a probas selectivas de acceso ao emprego público, nos cinco anos anteriores á publicación da convocatoria de que se trate; e igualmente se colaborasen durante ese período dalgún modo con centros de preparación de opositores da categoría á que pertenzan as prazas convocadas. Na sesión de constitución do Tribunal, os membros formularán declaración de non atoparse incursos nesas circunstancias. Dita declaración deberá ser tamén formulada polos/as asesores especialistas e polo persoal auxiliar que o Tribunal incorpore aos seus traballos, así como polos observadores.6.7 Os aspirantes poderán recusar aos membros do Tribunal, aos asesores especialistas e ao persoal auxiliar cando ao seu entender concorra neles algunha ou varias das circunstancias sinaladas na base 6.6, seguíndose para elo o procedemento previsto no artigo 24 da Lei 40/2015, do 01 de outubro.6.8 Durante o desenvolvemento das probas selectivas o Tribunal resolverán todas as dúbidas que puideran xurdir na aplicación das bases da convocatoria, e adoptarán os acordos que garanten a boa orde do proceso no non previsto expresamente por aquelas. As incidencias que poidan xurdir respecto da admisión de aspirantes nas sesións de celebración de exames serán resoltas polo Tribunal, quen dará traslado ao órgano competente. O Tribunal poderá requirir aos aspirantes, en calquera momento do proceso, a documentación acreditativa dos requisitos esixidos na convocatoria. No caso de constatarse que algún dos aspirantes non reúne un ou varios dos requisitos, o Tribunal, previa audiencia ao interesado, deberá emitir proposta motivada de exclusión do procedemento selectivo á Alcaldía, comunicando as inexactitudes ou falsidades formuladas polo aspirante na súa solicitude de participación aos efectos pertinentes. Na realización dos exercicios anónimos, o Tribunal poderá excluír a aqueles aspirantes en cuxas follas de exame figuren nomes, marcas ou signos que permitan coñecer a identidade dos autores ou leven a cabo calquera actuación de tipo fraudulento durante a realización dos exercicios.6.9 O/A Secretario/a do Tribunal levantará acta de todas as sesións, tanto de constitución como de celebración, corrección e avaliación dos exercicios e deliberación doutros asuntos da súa competencia, nas que se farán constar as cualificacións, incidencias e votacións producidas. As actas deberán ser subscritas por todos os membros do Tribunal. As actas, numeradas e rubricadas, xunto cos exercicios e demais documentación, constituirán o expediente. Calquera aspirante poderá acceder ao expediente e obter copia dos documentos que o integren, nos termos recoñecidos pola Lei 19/2013, do 9 de decembro, de transparencia, acceso á información pública e bo goberno.6.10 O Tribunal quedará facultado para resolver todas as dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o non previsto nas presentes bases.6.11 Os Tribunais quedarán incluídos na categoría que corresponda ao grupo de titulación ao que pertenzan as prazas convocadas, conforme ao disposto no artigo 30 do Real Decreto 462/2002, de 24 de maio, sobre indemnizacións por razón do servizo. O sistema de selección será o de concurso - oposición. A fase de oposición, que terá carácter obrigatorio en todos os exercicios, será previa á fase de concurso. Esta última non terá carácter eliminatorio nin poderá terse en conta para superar a fase de oposición. A titulación académica ou especialidade acreditada como requisito de acceso non será tida en conta na fase de concurso. Ao abeiro do disposto no artigo 56.3 da Lei 2/2015, do 29 de abril, de Emprego Público de Galicia, a puntuación outorgada na fase de concurso non poderá superar o corenta por cen da puntuación máxima alcanzable no proceso selectivo.7.1 Fase de oposición. A fase de oposición constará de tres exercicios, de carácter obrigatorio. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estea en vigor no momento de publicación da relación definitiva de aspirantes admitidos.7.1.1 Primeiro exercicio. De carácter obrigatorio e eliminatorio. Consistirá en responder por escrito, nun tempo máximo de 25 minutos, un cuestionario tipo test de 25 preguntas, con respostas alternativas, sendo só unha delas correcta, relacionadas co temario que figura como Anexo I. Tamén haberá de responder a 5 preguntas adicionais de reserva. O cuestionario será determinado polo Tribunal inmediatamente antes de celebrarse a proba e deberá estar relacionado coas materias do temario da convocatoria. O exercicio será cualificado de cero (0) a dez (10) puntos, sendo necesario alcanzar un mínimo de 5 puntos para superalo. Os aspirantes que non alcancen dita puntuación serán eliminados. A puntuación calcularase de acordo cos seguintes criterios: O tribunal disporá os medios oportunos para garantir o anonimato dos aspirantes na realización e corrección do exercicio Os aspirantes poderán levar a copia das súas respostas. O cadro de respostas correctas publicarase na páxina web do Concello de Meaño.7.1.2 Segundo exercicio. Obrigatorio e eliminatorio De carácter práctico, consistente na realización de tres traballos manuais, tendentes a acreditar a correcta aplicación dos coñecementos dos aspirantes e a súa formación profesional con respecto ás tarefas propias da praza convocada e relacionadas co temario que figura como Anexo I, durante o tempo que previamente ao inicio da proba fixe o tribunal. Dada a natureza deste exercicio, non se poderá realizar de xeito anónimo. Esta proba será pública, si ben os aspirantes non poderán asistir ao exercicio dos demais aspirantes ate despois de realizar a súa propia proba. No desenvolvemento da proba, o tribunal poderá facer preguntas aos aspirantes sobre os coñecementos dos/as aspirantes en relación coas tarefas a realizar. Cada un dos tres traballos que compoñen este segundo exercicio calificarase de 0 a 5 puntos, sendo preciso acadar un 2,50 en cada un dos mesmos para a súa superación. O/a aspirante que non superase algún dos tres traballos que compoñen este exercicio quedará excluído do proceso selectivo. A puntuación total máxima deste exercicio será de 15 puntos.7.1.3 Terceiro exercicio, proba de coñecemento da lingua galega. Obrigatorio e non eliminatorio. Os aspirantes que non acrediten estar en posesión do título CELGA 1 ou equivalente ou superior deberán de realizar unha proba de carácter obrigatorio e non eliminatorio, que consistirá na tradución dun texto, do galego ao castelán ou do castelán ao galego, segundo determine o tribunal, nun tempo máximo de quince minutos. Este exercicio cualificase de 0, 00 a 1,00 puntos. Os aspirantes que acrediten estar en posesión do título CELGA 1 ou equivalente ou superior, estarán exentos da realización do exercicio e acadarán 1,00 punto nesta proba. A puntuación máxima da fase de oposición será de 26,00 puntos e virá dada pola suma das puntuacións obtidas en cada un dos exercicios anteriores.7.2 Fase de concurso. Á fase de concurso concorrerán os aspirantes que teñan superado a fase de oposición, e consistirá na valoración polo Tribunal dos seguintes méritos alegados e acreditados polos aspirantes.7.2.1. Antigüidade: Ate un máximo de 2 puntos Non se valorarán períodos inferiores ao mes. A experiencia acreditarase mediante: 7.2.2. Formación académica, distinta da aportada para ser admitido ao proceso de selección, ate un máximo de 3 puntos: A formación académica acreditarase mediante copia compulsada dalgún/s dos títulos antes referidos ou xustificación de ter depositado a taxa para a súa expedición.7.2.3. Formación complementaria. - ate un máximo de 1 punto. Por formación complementaria en materias directamente relacionadas coas funcións propias do posto de operario, así como en materias de prevención de riscos laborais e informática. Unicamente se valorarán aqueles cursos impartidos por sindicatos, Administracións Públicas, Centros Oficiais de Formación ou entidades homologadas para impartir formación profesional continua e de acordo co seguinte baremo: Os cursos que se cuantifiquen en créditos deberán de especificar o número de horas a que equivale cada crédito. A formación complementaria acreditarase mediante orixinal ou copia compulsada do título ou certificado de ter superado o curso.7.2.4. Por estar en posesión de outros permisos de conducir.- ate un máximo de 0,50 puntos. Por estar en posesión do permiso de conducir clase C: 0,25 puntos. Por estar en posesión do permiso de conducir clase C1: 0,25 puntos. Acreditarase mediante copia compulsada do permiso. A puntuación máxima da fase de concurso será de 6,50 puntos e virá dada pola suma das puntuacións obtidas nos apartados anteriores.8.1.—A data, lugar e hora de celebración da primeira proba que conforma a fase de oposición serán publicadas, na resolución pola que se aprobe a lista definitiva de admitidos no Boletín Oficial da Provincia, no taboleiro de anuncios do Concello de Meaño e, de forma complementaria, publicaranse na páxina Web do Concello de Meaño. Dende a total terminación dun exercicio ata o comezo do seguinte deberá transcorrer un prazo mínimo de 48 horas e un máximo de 40 días.8.2.—Os aspirantes serán convocados para cada exercicio da oposición en chamamento único aínda que o mesmo haxa de dividirse en varias sesións, debendo asistir os aspirantes á sesión á que foron convocados. Serán excluídos do proceso selectivo se non comparecen. A non presentación dun aspirante a calquera dos exercicios obrigatorios no momento de ser chamado determinará automáticamente o decaemento do seu dereito a participar no mesmo e nos sucesivos, quedando excluído do procedemento selectivo. A orde de actuación dos opositores para a realización daqueles exercicios que non poidan facerse de xeito simultáneo, comezará pola letra “Q” de conformidade coa Resolución de 15 de marzo do 2019 do Ministerio de Facenda e Administracións Públicas – BOE nº 66 de 18/03/2019. No suposto de que non exista ningún aspirante cuxo primeiro apelido comece pola letra indicada, a orde de actuación iniciarase por aqueles cuxo primeiro apelido comece pola letra seguinte, e así, sucesivamente.8.3.—No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia.8.4.—Concluído cada un dos exercicios da oposición correspondente, o tribunal fará pública, no taboleiro de anuncios do Concello de Meaño e, de forma complementaria, na páxina Web do Concello de Meaño, a relación de aspirantes que o superaron con indicación da puntuación obtida. Os aspirantes non incluídos na lista terán a consideración de non aptos. Así, se algún aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo así mesmo por escrito. Os aspirantes disporán dun prazo de 3 días hábiles, a contar desde o seguinte ao da publicación das puntuacións de cada fase de oposición para facer alegacións ou reclamacións as mesmas. A cualificación da fase de concurso farase pública polo Tribunal Cualificador no Taboleiro de Edictos do Concello e na web municipal. Os aspirantes disporán dun prazo de tres días hábiles, contados a partir do seguinte ao da publicación da cualificación da fase de concurso, para facer alegacións.8.5.—En calquera momento o Tribunal poderá requirir aos opositores para que acrediten a súa identidade.9.1 Finalizado o proceso de selección, o Tribunal publicará no Taboleiro de Edictos do Concello e na web municipal a relación de candidatos que superaron o proceso selectivo, pola orde de puntuación final acadada, que virá dada pola suma das puntuacións acadadas na fase de oposición e na fase de concurso, así como as notas parciais de todas e cada unha das fases.9.2 O Tribunal declarará aprobado/a e proporá o nomeamento de aquel/a aspirante que obteñan a maior puntuación final, non podendo declarar como aprobados un número superior de aspirantes ao de prazas convocadas.9.3 Non obstante o anterior e co fin de asegurar a cobertura destas prazas cando se produzan renuncias de aspirantes seleccionados ou para cubrir necesidades futuras na cobertura interina de postos de funcionario coa categoría de operario, os Tribunais de selección proporán unha relación complementaria, por orde de prelación a seguir dos/das candidatos/as propostos/as, cos aspirantes que superasen todas as probas eliminatorias da fase de oposición proceso e non acadaran praza, de xeito que sirvan de bolsa de emprego no posto de operario. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación que se refire na base seguinte. O Tribunal poderá declarar deserta a praza obxecto da presente convocatoria que non resulte cuberta á súa finalización por non superar o proceso selectivo ningún aspirante ou por non se presentar ás mesmas, quedando autorizada a Alcaldía para convocar novamente cantas veces sexa preciso de conformidade coas presentes bases.9.4 En caso de empate na puntuación final do proceso selectivo establécese a seguinte orde de prioridade: 10.1 No prazo de vinte días naturais, a contar dende o seguinte ao da publicación da lista definitiva de aspirantes aprobados no Taboleiro de Edictos da Corporación e na web municipal, os aspirantes propostos aportarán no Rexistro do Concello os documentos que a continuación se relacionan: No caso dos estranxeiros, declaración de non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado de orixe, o acceso ao emprego público nos mesmos termos que os dos españois.10.2 Quen dentro do prazo indicado no apartado 10.1, e agás os casos de forza maior, non presentase a documentación esixida nas bases da convocatoria, ou do exame da mesma se deducise que carecen dalgún dos requisitos esixidos polas mesmas, non poderán ser nomeados funcionarios de carreira, quedando anuladas todas as súas actuacións, sen prexuízo da responsabilidade na que puidesen incorrer por falsidade nas súas solicitudes de participación.11.1 Concluído o proceso selectivo, o/a aspirante que o superase e aportase a documentación acreditativa do cumprimento dos requisitos esixidos na convocatoria, será nomeado/a funcionario/a de carreira do Concello de Meaño por resolución da Alcaldía.11.2 Os nomeamentos publicaranse no Taboleiro de Edictos do Concello, na web municipal e no Boletín Oficial da Provincia de Pontevedra.11.3 A toma de posesión como funcionario/a de carreira do/a aspirante que superara o proceso selectivo, efectuarase no prazo dun mes, contado dende a data de publicación do seu nomeamento como funcionario de carreira no Boletín Oficial da Provincia.12.1 A publicación de todas as resolucións e acordos que se diten no desenvolvemento de cada proceso selectivo realizarase a través do Taboleiro de Edictos do Concello e na páxina web municipal (www.concellodemeano.com). A publicación será vinculante a efectos da convocatoria para a realización dos exercicios da fase de oposición e o concurso, así como a que determine o inicio do cómputo de calquera dos prazos que estean establecidos e sexan de aplicación segundo as bases.12.2 Os aspirantes poderán dirixir á Alcaldía as comunicacións sobre incidencias relativas á actuación do Tribunal, así como as reclamacións, queixas, peticións ou suxestións sobre o proceso selectivo.12.3. Os aspirantes poderán presentar reclamacións ante o Tribunal de selección cada vez que finaliza unha valoración ou proba e esta sexa publicada no Taboleiro de Edictos do Concello e na páxina web municipal (www.concellodemeano.com). Esta circunstancia farase constar no anuncio de publicación correspondente. As reclamacións, que unicamente deberán referirse á valoración ou proba publicada, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. A reclamación tamén pode consistir na consulta do exercicio do propio aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de tres días hábiles contados a partir do día seguinte ao da publicación. As reclamacións poderán presentarse no Rexistro Xeral do Concello de Meaño, sito na R/Campo da Feira nº 1(Meaño). Tamén poderán presentarse nos lugares e formas establecidos no artigo 16 da Lei 39/2015, do 1 de outubro, do Procedemento Administrativo Común das Administracións Públicas. Co fin de axilizar trámites, os aspirantes que presenten reclamación en rexistro distintos ao do propio Concello de Meaño deberán anuncialo enviando ao fax 986747391, ou ao correo electrónico concellodemeano@ concellodemeano. com. As presentes bases e tódolos actos administrativos que das mesmas se deriven e das actuacións dos tribunais poderán ser impugnadas polos interesados nos casos e na forma previstos na Lei 39/2015, do 01 de outubro, de Procedemento Administrativo Común das Administracións Públicas. Tema 1. A Constitución Española. Estrutura e principios xerais. Os dereitos fundamentais. Tema 2. A organización territorial do Estado español. O Estatuto de Autonomía de Galicia: estrutura e contido. Competencias da Comunidade Autónoma de Galicia. Tema 3. Facendas locais: clasificación dos ingresos. Ordenanzas fiscais: contido, elaboración, Publicación, interesados e impugnación. Tema 4. A organización municipal. Órganos necesarios. Competencias dos órganos municipais. O municipio, concepto e elementos: o territorio e a poboación. Os dereitos e os deberes dos veciños. Tema 5. Lei 39/2015, de 1 de outubro, do Procedimento Administrativo Común das Administracións Públicas: os interesados no procedemento. Capacidade de Obrar e concepto de interesado. Termos e prazos. A notificación. Tema 6. O estatuto do empregado público: dereitos e deberes dos empregados públicos. Tema 7. Nocións básicas de seguridade e hixiene no traballo. Obrigas dos traballadores en materia de prevención de riscos laborais. Tema 8. Instalacións de Alumeado Público. Materiais e sistemas implantación: Redes subterráneas para distribución de enerxía eléctrica en baixa tensión; Redes aéreas para la distribución de enerxía eléctrica en baixa tensión. Tema 9. Instalacións de Alumeado Público: Cadros de Protección e Mando; Instalacións de enlace, acometidas e caixas xerais de protección; liñas repartidoras, derivacións individuais, contadores e dispositivos de mando e protección. Aforro enerxético: Instalacións de Alumeado Público con leds. Alumeado en vías. Alumeado ornamental. Tema 10. Instalacións en locais de pública concorrencia. Posta a terra. Uso de maquinaria e vehículos auxiliares. Tema 11. Conceptos fundamentais en fontanería. Caudais e consumos, velocidade, desprazamento da auga, relación entre caudal, velocidade e sección. Presión, relación presión-altura, perdas de carga, golpe de ariete. Tema 12. Elementos das instalacións. Tubarias e accesorios, válvulas e dispositivos de control, grifería sanitaria, contadores, alxibes. Bombas e grupos de presión. Tipos e funcionamento das bombas, compoñentes de un grupo de presión. Tema 13. Mantemento de fontanería. Tipos de mantemento: correctivo, preventivo e predictivo. Plans de mantemento preventivo de equipos e instalacións. Tema 14. Redes de saneamento e evacuación. Botes sifónicos. Redes de saneamento verticais e horizontais. Arquetas de paso sifónicas recolledoras de graxa, a súa limpeza e mantemento. Tema 15. Auga de rego de xardíns: produción, distribución, tipos de tuberías, instalación e control, mantemento destas instalacións. Equipos de presión do rego. Tema 16. Instalacións de rego para parques e xardíns. Manexo de ferramentas específicas e técnicas operativas. Tema 17. Fugas, obstrucións e roturas en tuberías. Causas e reparacións. Avarías en válvulas. Grifos. Avarías en tanques dos inodoros e cisternas. Avarías producidas pola auga. Reparacións. Tema 18. Coñecementos básicos de xardinería. Maquinaria, útiles e ferramentas do operario de xardinería: uso e mantemento. Coñecementos básicos de Limpeza. Maquinaria, útiles e ferramentas do operario de limpeza: uso e mantemento. Coñecementos básicos de pintura. Maquinaria, útiles e ferramentas de pintura: uso e mantemento. Tema 19.-Conceptos xerais sobre albañilería. Maquinaria, útiles e ferramentas do operario de albañilería. Traballos de mantemento do mobiliario urbán e edificios municipais. Tema 20. Bordillos: materiais e dimensións máis frecuentes. Formas de colocación. Pavimentación de vías públicas: tipos de pavimentos. Clases e colocación. Usos e mantemento. En Meaño, documento datado e asinado dixitalmente ao marxe. O alcalde, Carlos Viéitez Fernández